  Анжелика Тихонова корреспондент «Куара» огинлэн куинетӥзэ ортчем «Тамга» видеошколаяз дышетскисьёс Post-dukes группалэн «Ныл келян гур» кырӟанэзлы выль клип поттӥзы. Со сярысь огинлэн «ВКонтакте» мерлыко вотэсысь бамаз ивортӥзы. Клипез Кияса ёросысь Уддяди гуртын пуктӥзы. Со бордын Татьяна Пудова, Василика Касаткина, Полина Куликова, Григорий Григорьев, Максим Агафонов, Анастасия Машковцева, Мария Иконникова но Ольга Степанова ужазы. Клиплэн режиссёрез Владислав Степанов луиз, сценарий Анастасия Шумилова но Евгений Бикузин гожтӥзы. Тодэ вайытом, Удмуртиын «Куара» огинлэн лулчеберетъя волонтёръёслы «Палэп» медиашколаез ужа.  Тегъёс: Удмуртия йӧскалыклулчеберет удмуртъёс кырӟан Кияса  